மே 2009 முள்ளிவாய்க்கால் நந்திக்கடலில் புதையுண்ட குழந்தைகள், முதியவர்கள், பெண்கள் உள்ளிட்ட பல்லாயிரக்கணக்கான ஈழத் தமிழர்கள் படுகொலையானதற்கான நீதியை எதிர்ப்பார்த்து ஐ.நா. மனித உரிமை மன்றத்தினூடாக சர்வதேச சமூகத்தை உலகத் தமிழர்கள் உற்று நோக்கியுள்ளார்கள். ஆறாண்டுகள் உருண்டோடிவிட்டன. இன்னும் தமிழர்களுக்கு உரிய நீதிக் கிட்டவில்லை. இராணுவ ஆக்கிரமிப்பு, காணாமல்போனோர் பட்டியல், நில அபகரிப்பு, சித்ரவதை முகாம்களில் அடைக்கப்பட்டோர் விடுதலை ஆகிய பிரச்சனைகளும் தீர்க்கப்படவில்லை. மறுபுறம், இனக்கொலைக்கான நீதி கோரி தமிழர்களால் முன்னெடுக்கப்படும் போராட்டங்கள் தமிழீழத் தாயகம், தமிழகம், புலம்பெயர் நாடுகள் என மூன்று பரப்பிலும் நடந்து வருகின்றன.